
Проект на договор
ДОГОВОР

Днес,................................ г., в с. Радиево, общ. Димитровград, обл. Хасково, между:

1. ОУ ”Христо Смирненски”, с адрес: с. Радиево, общ. Димитровград, обл. Хасково, БУЛСТАТ 000892898, представлявано от Ваня Димитрова Димитрова – директор и Недялка Иванова Георгива -счетоводител, от една страна, наричано за краткост по-долу ВЪЗЛОЖИТЕЛ

и

2............................, със седалище и адрес на управление: ..................................., ЕИК..............................., представляван от ............................., наричана за краткост ИЗПЪЛНИТЕЛ, 
на основание чл.101е, ал.1 от ЗОП, се сключи настоящият договор
ПРЕДМЕТ НА ДОГОВОРА

Чл. 1. Възложителят възлага, а Изпълнителя приема да извършва доставка на храна за нуждите на ОУ ”Христо Смирненски”, с адрес: с. Радиево, община Димитровград, по обособени позиции: Позиция №2 – „Приготвяне и доставка на топъл обяд /кетъринг/ за учениците на целодневно обучение”.
ПРАВА И ЗАДЪЛЖЕНИЯ НА ВЪЗЛОЖИТЕЛЯ


Чл. 2. (1) Обезпечава топъл обяд  за учениците на целодневно обучение.

(2) Във всеки момент от изпълнението на договора да извършва проверки относно качеството на всички храни, влаганите продукти, без това да пречи на самостоятелността на изпълнителя.

(3)При констатиране на некачествени храни, влагане на некачествени или нестандартни продукти и/или отклонения от предварителната заявка, да спира извършването на доставките до отстраняване на нарушенията.

(4) Рекламация от възложителя се приема в същия ден на получената стока.

(5) Възложителят се задължава да дава поръчки единствено по предложеното меню, като не се допускат изключения.

(6) Възложителят е длъжен да осигури лице, което да раздава доставената храна.

(7) Когато Възложителят има съмнение в качеството на храната или при него постъпят рекламации той може да изисква проверка от съответните органи, които да установят дали Изпълнителят съблюдава всички необходими изисквания в съответствие със Закона за храните и Наредба № 37 от 21 юли 2009 г. за здравословно хранене на учениците и/или Наредба № 9 от 16.09.2011 г. за специфичните изисквания към безопасността и качеството на храните, предлагани в детските заведения и училищата.

ПРАВА И ЗАДЪЛЖЕНИЯ НА ИЗПЪЛНИТЕЛЯ

Чл. 3. (1)Изпълнителят осигурява приготвяне и доставка на топъл обяд  за учениците на целодневно обучение . Доставката на храната ще се извършва в съдове за еднократна употреба поставени в термокуфари със собствен транспорт във вид и опаковка, отговарящи на изискванията по Закона за храните. Всяка доставка да е придружена с документ за произход.

(2) Изпълнителят спазва сроковете на производство и доставка.

(3) Изпълнителят спазва установените норми за обработка на храните съгласно изискванията на МЗХ и Наредба №37/21.07.2009 г., за здравословно хранене на учениците и/или Наредба № 9 от 16.09.2011 г. за специфичните изисквания към безопасността и качеството на храните, предлагани в детските заведения и училищата.

(4) Изпълнителят е длъжен при поискване да представя на Възложителя документи за придобиване на вложените продукти.

(5) Изпълнителят уведомява Възложителя за възникнали затруднения по време на изпълнение на договора, чието решаване е от неговата компетентност. 


(6) В случай, че се налага отклонение от договореното меню, предварително да съгласува с възложителя.

(7) При констатирани нарушения (некачествена, развалена храна) своевременно да ги отстранява и да доставя качествена храна, която отговаря на съответните изисквания в рамките на 2 часа от констатацията.

(8) Изпълнителят предоставя ценова листа на предлаганите хранителни продукти, която е неразделна част от настоящият договор.

(9) Изпълнителят се задължава да изготви меню за цял предстоящ месец и да го подава към клиента една седмица предварително.(Изпълнителят се придържа към изготвеното месечно меню представено в неговата първоначална оферта)
СРОК НА ДОГОВОРА


Чл.4. Договорът е със срок на действие от 01.01.2016 г. до 31.12.2016 г.

ЦЕНИ, ЦЕНООБРАЗУВАНЕ И ПЛАЩАНИЯ.


Чл.5. (1) Общата ориентировъчна стойност на договора е 24500.00 лв., без включено ДДС.

(2) За доставката на хранителните продукти по чл.1 от договора ВЪЗЛОЖИТЕЛЯТ се задължава да заплаща на Изпълнителя единична цена за продукт, съгласно цените в оферта на Изпълнителя, която е неразделна част от настоящия договор.

(3) При дадена цена в абсолютна стойност, същата остава непроменена през целия период на действие на договора;


(4) Доставната цена на всеки един продукт от посочените в чл.1 включва ДДС и всички други разходи по доставката франко помещението за хранене - сградата на ОУ  ”Христо Смирненски”, с адрес: с. Радиево, ул.”Партизанска” №31, общ. Димитровград, обл. Хасково.

(5) ВЪЗЛОЖИТЕЛЯТ заплаща договореното възнаграждение на ИЗПЪЛНИТЕЛЯ по банков път по следната банкова сметка IBAN ......................................, BIG код ..................... при банка.....................................

(6) Плащането се извършва ежемесечно въз основа на фактура.

(7) При всяка доставка на хранителни продукти, се отразяват получените количества, с придружаващ документ за качество. Въз основа на документите изпълнителят издава данъчна фактура за извършените през месеца доставки - за плащане с платежно нареждане. 
Заплащането на доставените хранителни продукти се извършва с платежно нареждане въз основа на издадени фактури в срок до 10 работни дни след издаването и по банковата сметка на ИЗПЪЛНИТЕЛЯ. Финансирането на доставката е от бюджета на ОУ  ”Христо Смирненски”, с адрес: с. Радиево, общ. Димитровград, обл. Хасково.
НЕУСТОЙКИ


Чл. 6. При неизпълнение на клаузите на настоящия договор неизправната страна дължи на изправната неустойка в размер на 0,5 % за всеки просрочен ден, но не повече от 10 % от стойността на договора.

Чл. 7. (1) Плащането на неустойки не лишава изправната страна по договора от правото й да търси обезщетение за претърпени вреди и пропуснати ползи над размера на неустойката.

(2) При забавяне на съобщения по платежни операции извън установените срокове, страните изясняват причината за забавянето, виновността и санкциите.
ПРЕКРАТЯВАНЕ НА ДОГОВОРА


Чл. 8. (1) Договорът се прекратява:

1. С изпълнението на всички задължения на всяка от страните;

2. По взаимно съгласие между страните, изразено в писмена форма.

3. При настъпване на обективна невъзможност за изпълнение на възложената работа.

(2) Договорът може да бъде прекратен едностранно от Възложителя, без предизвестие при - Пълно неизпълнение, частично, лошо или забавено изпълнение на задълженията на Изпълнителя.
- Промяна на нормативната уредба /намаляне броят на учениците и децата от ПДГ, изваждане на училището от списъка на средищните училища и др./
ЗАКЛЮЧИТЕЛНИ РАЗПОРЕДБИ


Чл. 9. Настоящият договор влиза в сила от датата на подписването му.

Чл.10. Рискът от случайно погиване и/или повреждане на доставката по чл.1 от договора преминава от ИЗПЪЛНИТЕЛЯ върху ВЪЗЛОЖИТЕЛЯ от момента на подписване на приемо-предавателния протокол.

Чл.11. За всички неуредени въпроси, се прилагат разпоредбите на действащото гражданско законодателство.

Чл. 12. Страните ще решават споровете, възникнали по повод изпълнението на настоящия договор, чрез разбирателство и взаимни отстъпки. Когато постигането на съгласие се окаже невъзможно, страните ще отнесат спора пред компетентния съд. 


Чл. 13. Никоя от страните по настоящия Договор няма право да възлага или
прехвърля на друго лице свои права или задължения по Договора.

Чл. 14. (1) Всички съобщения между страните, свързани с изпълнението на този договор са валидни, ако са направени в писмена форма, подписани от упълномощените представители на ИЗПЪЛНИТЕЛЯ или ВЪЗЛОЖИТЕЛЯ. 


(2) За дата на съобщението се смята :

- датата на предаването – при ръчно предаване на съобщението;

- датата на пощенското клеймо на обратната разписка – при изпращане по

пощата;

- датата на приемането – при изпращане по телефакс или телекс.

(3) ) За валидни адреси за приемане на съобщения, свързани с настоящия договор се смятат:

Възложител: 6427 с. Радиево, ул. „Партизанска” №31

Изпълнител: ……………………………………………..
При промяна на адреса, съответната страна е длъжна да уведоми другата в тридневен срок от промяната.

Настоящият договор се състави в два еднообразни екземпляра, от които един за

ВЪЗЛОЖИТЕЛЯ и един за ИЗПЪЛНИТЕЛЯ.


ВЪЗЛОЖИТЕЛ: 




ИЗПЪЛНИТЕЛ:
1.Директор:

2.Счетоводител:
